Andre Mariaren Jasokundearen eliza (Lekeitio)

Andre Mariaren Jasokundearen eliza edo Lekeitioko basilika —baita ere Andra Mariaren Zeruratzea basilika«Andra Mariaren Zeruratzea basilika», Lekeitioko basilikaren webgunean. edo Santa Maria eliza«Bilboko elizbarrutiko arte monumentuak», Bilboko elizbarrutiaren webgunean. izenez ezaguna— Lekeition dagoen parroki-eliza nagusia da, XV. mende azkenean amaituriko eraikin gotiko berantiarraLekeitioko Udala, Ama Birjinaren omenez eraikia, Jasokundearen adbokaziopean. Ama Birjinaren irudi erromaniko zahar bat, Antiguako Ama izenez ezaguna herrian.

Basilika maila duen tenplua da; 1884an lortu zuen izendapen hori . Monumentu babestuaren kategoria du EAEko ondarean. 

 Ezaugarriak 
Euskal Herriko gotiko berantiarreko adibiderik ederrenetakoa da.  XV. mendean eraiki zen, aurretik bertan zegoen XIII. mendeko tenplu erromanikoaren gainean.

 Kanpoaldea 
Eraikinak hiru nabe ditu, eta haiek errematatuz girola bat. Oso deigarria da arbotanteek eta kontrahormek osatutako multzoa. Azken horiek eder apaindutako pinakuluek errematatzen dituzte. Mendebaldeko eliz ataria ere nabarmena da.

Ahozko tradizioaren arabera, duela mende asko atari nagusiaren aurrean dagoen elorri zuriaren gainean, orain dagoenaren antzeko elorri zuri baten gainean, leku horretan bertan, Andra Maria Birjina agertu zen.

 Barrualdea 
Barrualdean azpimarragarriak dira erretaulak (elizburuko erretaula nagusia eta pasioaren triptikoa), Cavallé-Coll organoa, harmoniuma, hilobi estaliak, kaperak, eta triforio apaindua.

Erretaulen multzo aipagarria du elizak, erretaila nagusiaz eta pasioarenaz gain, zenbait herriko seme Ignazio Ibarretxerenak:

 San Antolin eta Santa Maria Magdalenaren erretaula, 1735ko ingurukoa.
 Andra Mariaren erretaula, 1736.
 San Petriren erretaula, 1747.
 Kristoren erretaula, 1748.

Antiguako Ama 17. mendeko erretaula batean bildua dago halaber.

 Erreferentziak 

 Kanpo estekak 

Kategoria:Lekeitioko Basilika
Kategoria:Bizkaiko elizak
Kategoria:Lekeitio
Kategoria:Lekeitioko eraikinak